|  |  |
| --- | --- |
| Nagy fűszerteszt - tedd próbára az érzékeidet interaktív foglalkozás keretében  | Az érdeklődők kipróbálhatják, hogy felismerik-e a különböző fűszereket illatuk, ízük alapján. A fiatalok megismerkedhetnek ritkábban használt fűszerekkel, azok felhasználásával. Az interaktív foglalkozás keretében a fűszerfeldolgozás és tartósítás folyamatát is bemutatjuk. |
| Hogy lesz a gyümölcsből nedü? Tudod-e hogy készül a bor? | Bemutató előadás keretében a diákok a szőlőfeldolgozás folyamatával, a borkészítés fortélyaival ismerkedhetnek meg. Választ kaphatnak olyan kérdésekre, mint hogy hogyan lesz a cukorból alkohol, mi történik a borral érlelés közben, stb. |
| Lángoló ételeink - Flambírozott ételek bemutatója és kóstolása | A diákok olyan különleges konyhatechnológiai eljárással ismerkedhetnek meg, mint a flambírozás. Megmutatjuk, hogy hogyan és milyen ételeinek lehet lángra gyújtani. Az így készült ételeket a látogatók meg is kóstolhatják. |
| Koktélkeverés - alkoholmentes koktélok készítése és kóstolása | Bárki próbálkozhat koktélok készítésével otthon is. Bemutatjuk, hogy egyszerű hozzávalók segítségével hogyan készíthetnek akár otthon is koktélokat a fiatalok. Mit - mivel párosítunk? Hogyan rétegezünk különböző sűrűségű szirupokat? - Ezeket mind kipróbálhatják egy szakmakipróbáló foglalkozás keretében. |
| Kreatív torta és süteménydekorációk készítése marcipánból, cukorból és egyéb cukrászati anyagokból | Cukormassza, tragant és marcipán felhasználásával egyszerű tortadekorációs elemeket, figurákat készíthetnek a résztvevők. Bemutatjuk, hogy hogyan lehet kakaópor felhasználásával festményeket készíteni, akár egy tortára is. |
| Csomagoljuk be! - díszcsomagolások készítése különböző anyagokkal, technikákkal | Hogyan lehet egy egyszerű ajándékot izgalmassá tenni egy csomagolással? Hogyan használhatjuk az origami "tudományunkat" egy díszcsomagolás elkészítésénél? Korosztálynak megfelelően kipróbálhatják a diákok, hogy ki mennyire kreatívan bánik a papírral és az ollóval. |
| Szedjük darabokra! - gyakorlati foglalkozás számítógép szerelő szakmában | Ha eddig még nem láttál számítógépet belülről, akkor most megnézheted. A foglalkozás keretében tanári irányítás mellett, szakmás diákok segítségével belekukkanthatnak az érdeklődők egy asztali számítógép, laptop belsejébe. Képet kaphatnak arról, hogy mivel is foglalkozik egy számítógép szerelő és milyen eszközöket használ munkája során.  |
| Szakmai idegen nyelv oltatása a gyakorlatban hatékonyan | Bemutató óra keretében a diákok képet kaphatnak arról, hogy a szakma tanulása alatt, az élménypedagógia eszközeit felhasználva hogyan lehet elsajátítani az idegen nyelvet. Egy cukrász csoport angol óráját tekinthetik meg és kapcsolódhatnak be az érdeklődők. |
| Tudod már mi leszel? - Pályaorientációs játékok és tesztek | Ha nem tudod még, hogy mi legyél, akkor iskolánk fejlesztőpedagógusai és pszichológusa vezetésével játékos formában segítjük a választásodat. Érdekes teszteket tölthet ki, szituációkat játszhat el a résztvevő. |
| Tudod mit eszel? - Tények és tévhitek az élelmiszerekről. | Az élelmiszeripar rejtelmeibe pillanthatnak be a diákok. A médiában rengeteg téves, vagy félreértelmezhető információval találkozhatunk, amelyre ez alatt az interaktív foglalkozás alatt válaszokat kaphatunk. Melyik az egészségesebb? Melyik tartalmaz több vitamint? Mitől bio a bio? -csak néhány kérdés a megválaszolandók közül |
| TECHNOLAB - készségfejlesztő műszaki építőjáték  | Technolab segítségével működő gépeket, járműveket építhetnek a résztvevők. A játék fejleszti a kreativitást, térlátást és a logikát, valamint előkészíti a műszaki szakmák tanulását is.  |